Teoston kulttuurisäätiö

Teoston kulttuurisäätiö (myös Teosto-säätiö) on vuonna 2024 perustettu musiikin tekijöiden säätiö. Teosto päätti säätiön perustamisesta ylimääräisessä jäsenkokouksessa 13.12.2023. Säätiön tehtävä on kotimaisen musiikin ja sen luovien tekijöiden toimintaedellytysten edistäminen. Säätiö pyrkii kasvattamaan kotimaisen musiikin kulttuurista ja taloudellista arvoa investoimalla ammattimaisesti toimiviin musiikin luoviin tekijöihin ja heidän teoksiinsa. Säätiö pyrkii edistämään alan uusiutumista ja monimuotoisuutta sekä auttamaan tekijöitä ja teoksia saavuttamaan omat yleisönsä niin Suomessa kuin kansainvälisesti. Säätiö myöntää musiikin tekijöille apurahoja ja rahoittaa alaa koskevia hankkeita. Teoston kulttuurisäätiö on Säätiöt ja rahastot ry:n jäsen ja noudattaa hyvää säätiötapaa.
Säätiön arvot.
Teoston kulttuurisäätiön toimintaa ohjaavat arvot ovat monimuotoisuus, pitkäjänteisyys, ennakko­luulottomuus ja aloitteellisuus. 
Strategia.
Teoston kulttuurisäätiön tavoite on, että kotimaisen musiikin taiteellinen ja taloudellinen arvo kasvavat. Tämän vuoksi on tehty seuraavia strategisia päätöksiä:
Rahoitus.
Säätiön rahoitus tulee Teosto-rahastosta, joka perustettiin vuonna 2009 varmistamaan luovan säveltaiteen edistämisen jatkuvuutta.Rahaston varat ovat peräisin Teosto ry:n omaisuuden myynnistä (mm. toimitilarakennus ja tontti Lauttasaaressa) sekä tilityksistä pidätetyistä kansallisista varoista. Omaisuutta on kartutettu edelleen sijoittamalla varoja pitkäjänteisesti eri sijoitusluokkiin. 
Teosto lahjoitti rahastosta säätiölle vuonna 2024 noin 10 miljoonan euron ja vuonna 2025 noin 20 miljoonan euron sijoitusvarallisuuden. Tätä pääomaa on tarkoitus kasvattaa edelleen siirtämällä rahastosta Teoston jäsenkokouksen päätöksillä säätiölle lisää sijoitusvarallisuutta. Teoston tahtotila säätiön perustajana on, että säätiön pääomaa kasvatetaan aktiivisesti ja pitkäjänteisesti vahvistamaan säätiön tulevaisuuden mahdollisuuksia kotimaisen musiikin ja sen luovien tekijöiden tukitoimintaan. 
Tukimuodot.
Säätiö jakaa apurahoja musiikin luoville tekijöille ja musiikkialaa hyödyttäville hankkeille.
Tekijöiden apurahahaku:
Säätiö myöntää säveltäjille, sanoittajille ja sovittajille apurahoja taiteelliseen työskentelyyn ja/tai taiteellisen toiminnan kuluihin. Apurahat suunnataan ennen kaikkea kotimaisen musiikin tekemisen kärjen tuntumassa oleville tekijöille, joilla katsotaan olevan hakemusten perusteella edellytyksiä nousta uudelle tasolle. Vuonna 2024 jaettiin ensimmäiset apurahat pilottihaussa, jossa tukia jaettiin tekijöille yhteensä 408 000 euroa, kullekin tekijälle 6000 €, yhteensä 68 kpl. Vuonna 2025 syksyllä järjestettiin säätiön ensimmäinen oma apurahahaku, jossa hakemukset arvioi säätiön oma asiantuntijatoimikunta. Haku järjestettiin 1.-21.9.2025 ja jaossa on yhteensä 640 000 euroa joko 32 000 euron tai 8000 euron hakusummalla. Päätökset ilmoitetaan hakijoille marraskuun 2025 lopulla. 
Tekijöiden apurahahaku järjestetään kaksi kertaa vuodessa: maaliskuussa 1.-21.3. ja syyskuussa 1.-21.9. 
Hankehaku:
Säätiö rahoittaa hankkeita, jotka vahvistavat uusiutumista ja monimuotoisuutta musiikin luovan tekemisen kärjessä. Lisäksi säätiö tukee rakenteita vahvistavia kohteita, jotka edistävät ammattimaisesti toimivien musiikin luovien tekijöiden ja teosten esille pääsyä sekä yleisöjen rakentamista Suomessa ja kansainvälisesti. Rahoitus kohdistetaan hankkeille, jotka tukevat säätiön tavoitteita ennakkoluulottomasti uutta luoden. Tärkeää on, että rahoitettavilla kohteilla on pitkäkestoinen vaikutus ja että ne ovat kunnianhimoisia. Vuosina 2024 ja 2025 tukea ovat saaneet kaksi hanketta:
Moninainen Musiikkiala -hanke (Never Found Oy): 23 000 euroa. 
Taideyliopiston Sibelius-Akatemian uusi kansainvälinen Music Business- maisteriohjelma: 100 000 euroa. 
Myönnetyt apurahansaajat julkaistaan Teoston kulttuurisäätiön nettisivuilla osoitteessa: Myönnetyt tuet – Teoston kulttuurisäätiö 
Säätiön johtajat ja työntekijät.
Liisa Ketomäki, Master of Arts, VTM, 9/2024-11/2024 
Teijamari Jyrkkiö, OTK, FM, asianhoitaja 11/2024-4/2025, säätiön johtaja alkaen 5/2025- 
Lissu Kirves, MuM Arts Management MA Sibelius-Akatemia, Kulttuurituottaja AMK, apurahakoordinaattori 8/2025- 
Hallitus.
Säätiön hallitus on säätiön päättävä elin. Hallituksen kausi on kaksivuotinen. Vuosina 2024-2025 säätiön hallituksen jäseniä ovat :
Anna Baijars, hallituksen puheenjohtaja
Risto Salminen hallituksen varapuheenjohtaja, Teoston toimitusjohtaja 
Veli Kujala, säveltäjä ja harmonikkataiteilija
Pauliina Lerche, Mimmit-lastenyhtyeen perustajajäsen, muusikko ja luova johtaja
Jari Muikku, Suomen Musiikkikustantajat ry:n toiminnanjohtaja 
Kyösti Salokorpi, musiikin tekijä
Aku Toivonen, Suomen Musiikintekijät ry:n toiminnanjohtaja
Tommi Tuomainen, toimitusjohtaja Elements Music Oy
Vappu Verronen, Suomen Säveltäjät ry:n toiminnanjohtaja 
Sijoitusvaliokunta.
Teosto-säätiön sijoitusvaliokunnan tämän hetkisiä jäseniä ovat : 
Titta Elomaa, puheenjohtaja
Aku Toivonen, Suomen Musiikintekijät ry:n toiminnanjohtaja
Tommi Tuomainen, toimitusjohtaja Elements Music Oy
Vappu Verronen, Suomen Säveltäjät ry:n toiminnanjohtaja 
Teijamari Jyrkkiö, säätiön johtaja, esittelijä 
Asiantuntijatoimikunta.
Asiantuntijatoimikunta tekee säätiön hallitukselle ehdotuksen apurahansaajiksi tekijöiden työskentely- ja kuluapurahojen hakijoista. Toimikunnan kausi on kaksivuotinen. Vuosina 2025-2026 asiantuntijatoimikunnassa työskentelevät: 
Minna Huuskonen, puheenjohtaja, omistaja Minnamurra Music Management &amp; Agency 
Jari Knuutinen, varapuheenjohtaja
Jari Eskola, intendentti, Helsingin kaupunginorkesteri HKO 
Markus Fagerudd, säveltäjä
Semira Ketroussi, A&amp;R Elements Music Oy ja Island Records Finland
Kaija Kärkinen, sanoittaja, laulaja ja näyttelijä
Lasse Kurki, A&amp;R Warner Music Finland, toimittaja, musiikin tekijä
Minna Leinonen, säveltäjä
Lotta Savolainen, MusicxMedia -tapahtuman toiminnanjohtaja, toimittaja ja muusikko 
Lisätietoa.
Teoston kulttuurisäätiö
Teoston ylimääräinen jäsenkokous päätti uuden kulttuurisäätiön perustamisesta - Teosto
Teoston kulttuurisäätiön sivut avoinna - Musiikintekijät
Teoston kulttuurisäätiö - Suomen Säveltäjät
Jäsenet - Säätiöt ja rahastot